CELEX: C2007/297/40
Language: hu
Date: 2007-12-08 00:00:00
Title: C-445/07. P. sz. ügy: Az Elsőfokú Bíróságnak (második tanács) a T-189/02. sz., Ente per le Ville Vesuviane kontra az Európai Közösségek Bizottsága ügyben 2007. július 18-án hozott ítélete ellen az Európai Közösségek Bizottsága által 2007. szeptember 28-án benyújtott fellebbezés

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/25
            
         Az Elsőfokú Bíróságnak (második tanács) a T-189/02. sz., Ente per le Ville Vesuviane kontra az Európai Közösségek Bizottsága ügyben 2007. július 18-án hozott ítélete ellen az Európai Közösségek Bizottsága által 2007. szeptember 28-án benyújtott fellebbezés
   (C-445/07. P. sz. ügy)
   (2007/C 297/40)
   Az eljárás nyelve: olasz
   Felek
   
      Fellebbező: az Európai Közösségek Bizottsága (képviselők: L. Flynn meghatalmazott, segítője A. Dal Ferro ügyvéd)
   
      A másik fél az eljárásban: Ente per le Ville Vesuviane
   A fellebbező kérelmei
   A Bíróság
   
               —
            
            
               helyezze hatályon kívül az Elsőfokú Bíróságnak a T-189/02. sz. ügyben hozott ítéletét, abban a részében, amelyben elfogadhatónak minősíti az Ente per le Ville Vesuviane által benyújtott megsemmisítés iránti keresetet;
            
         
               —
            
            
               minősítse elfogadhatatlannak az Ente per le Ville Vesuviane által benyújtott, a 2002. március 13-i D(2002)810111 bizottsági határozat megsemmisítése irányuló keresetet;
            
         
               —
            
            
               kötelezze az Ente per le Ville Vesuviane-t a jelen és az elsőfokú eljárás költségeinek viselésére.
            
         Jogalapok és fontosabb érvek
   A Bizottság elfogadhatónak ítéli meg az Elsőfokú Bíróság ítélete ellen benyújtott fellebbezését, mivel bár az elsőfokú eljárásban pernyertes lett, az Ente per le Ville Vesuviane-vel szemben benyújtott elfogadhatatlansági kifogás tekintetében pervesztes lett.
   A fellebbező szerint a megtámadott ítélet: sérti a közösségi jogot, abban a részében, amelyben elfogadhatónak minősíti az Ente per le Ville Vesuviane denyújtott keresetet, ez utóbbit az ügyben közvetlenül érintettnek minősítve az EK 230. cikk negyedik bekezdése értelmében. A fellebbező azt állítja, hogy a hatályos közösségi ítélkezési gyakorlat szerint amennyiben, mint a jelen ügyben is, egy tagállamnak címzett jogi aktus, amelynek tekintetében ennek mérlegelési jogköre van, hogy e jogi aktus joghatásait a felperesre hárítsa-e, vagy sem, ez utóbbit nem lehet a szóban forgó határozat által közvetlenül érintettnek minősíteni, függetlenül attól a ténytől, hogy ez utóbbi a közösségi támogatások „kedvezményezetje”-e vagy sem.